**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2018. április 26-án tartandó**

**rendes ülésére**

Az előterjesztés tárgya: **Tiszavasvári Város Önkormányzata és a Nyíregyházi Tankerületi Központ jogelődje közötti vagyonkezelési szerződés módosításáról**

Melléklet: vagyonkezelési szerződésmódosítás tervezete

Az előterjesztés előadója: dr. Fülöp Erik polgármester

Az előterjesztés témafelelőse: Erdei Kolett köztisztviselő

Az előterjesztés ügyiratszáma: TPH/2906/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 30. pontja értelmében |

Az ülésre meghívni javasolt szervek, személyek:

|  |  |  |
| --- | --- | --- |
| Gaszperné Román Margit  | Nyíregyházai Tankerületi Központ igazgatója |  nyiregyhazaitk@kk.gov.hu |
| Gáll Antalné | Tiszavasvári Közétkeztetési Nonprofit Kft. ügyvezetője | kozetkeztetes@tiszavasvari.hu |

Egyéb megjegyzés: nincs

Tiszavasvári, 2018. április 11.

 **Erdei Kolett**

 **témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Erdei Kolett

**ELŐTERJESZTÉS**

**- a Képviselő-testülethez -**

**Tiszavasvári Város Önkormányzata és a Nyíregyházi Tankerületi Központ jogelődje közötti vagyonkezelési szerződés módosításáról**

**Tisztelt Képviselő-testület!**

Az Önkormányzat és a Nyíregyházi Tankerületi Központ jogelődje között 2013. február 13. napján vagyonkezelési szerződés megkötésére került sor. A vagyonkezelési szerződés alapján a Nyíregyházi Tankerületi Központ jogelődje vagyonkezelésébe került a törvény erejénél fogva a Tiszavasvári Általános Iskola, valamint a Tiszavasvári Váci Mihály Gimnázium, ezek telephelyei, illetve a konyhák.

Tiszavasvári Város Önkormányzata Képviselő-testülete a 47/2018. (II.28.) Kt. számú határozatában arról döntött, hogy jóváhagyja a Nyíregyházi Tankerületi Központ kezdeményezését a Tiszavasvári Város Önkormányzata és a Nyíregyházi Tankerületi Központ jogelődje közötti vagyonkezelési szerződés módosításának előkészítése céljából, miszerint az alábbi konyhák visszaadásra kerülnek:

1. **2795/3 hrsz**-ú, a valóságban 4440 Tiszavasvári. Ifjúság u. 8. szám alatti ingatlanegységben található főzőkonyhát, a hozzá tartozó tároló- és főzőhelyiségekkel, az ott lévő berendezésekkel együtt, **összesen: 255,07 m2.**
2. **822/2/A/2 hrsz**-ú, a valóságban 4440 Tiszavasvári, Vasvári P. u. 95. szám alatti ingatlanegységet **teljes egészében**.
3. **2385 hrsz**-ú, a valóságban 4440 Tiszavasvári, Hétvezér u. 19. szám alatti ingatlanegységben található tálalókonyhát**, összesen: 135 m2**

**A gyermekek védelméről és a gyámügyi igazgatásról szóló 1997. évi XXXI. törvény 21/A. § (3) bekezdés ab) pontja alapján a gyermekétkeztetést a települési önkormányzat biztosítja a tankerületi központ fenntartásában lévő intézményekben.**

Fenti törvényi rendelkezésre figyelemmel, valamint az önkormányzat döntése alapján a Nyíregyházi Tankerületi Központ igazgatója, Gaszperné Román Margit 2018. március 28-án kelt levelében mellékelten megküldte a vagyonkezelési szerződés módosításának tervezetét véleményezésre, illetve a Képviselő-testület elé jóváhagyásra.

Tájékoztatom a tisztelt Képviselő-testületet, hogy a **2795/3 hrsz-ú, a valóságban 4440 Tiszavasvári, Ifjúság u. 8. szám alatti ingatlanegységben található ebédlő helyiséget, valamint a 2385 hrsz**-ú, a valóságban 4440 Tiszavasvári, Hétvezér u. 19. szám alatti ingatlanegységben található **ebédlő helyiséget a Nyíregyházi Tankerületi Központ nem jelölte meg visszaadásra.**

**A gyermekétkeztetéshez** szorosan kapcsolódik **az ebédlő helyiség, ahol maga a gyermekétkeztetés, az önkormányzat által kötelezően ellátandó és ellátott feladat megvalósul. Tiszavasvári Város Önkormányzata fenntartásában lévő, a Tiszavasvári Közétkeztetési Nonprofit Kft.** (továbbiakban: Közétkeztetési Kft.) **biztosítja a gyermekétkeztetést a fenti ingatlanokon is.**

**A Nyíregyházi Tankerületi Központnak nem feladata a konyhák fenntartása és működtetése, köznevelési feladatok ellátásához nem szükségesek, így javaslom a vagyonkezelési szerződés módosításának tervezetét kiegészíteni ezen ingatlanegységek tekintetében akként, hogy az ebédlő helyiségek is kerüljenek visszaadásra a Tankerület által.**

**Az ebédlő helyiségek köznevelési feladatok ellátására nem szükségesek, azonban a Közétkeztetési Kft. által biztosított kötelezően ellátandó feladat megvalósításához vitathatatlanul hozzátartozik.**

A Tankerület által megküldött vagyonkezelési szerződés módosításának tervezetében a visszaadás időpontjaként megjelölt dátum 2018. május 1. napja. **Tekintettel** az önkormányzat által fentebb megjelölt és indokolt kiegészítésekre, így **a kívánt módosítások** **véleményezéshez szükséges időtartam miatt, valamint figyelemmel a tanév zárására,** **javaslom a 2018. június 15. napját megjelölni a visszaadás időpontjaként.**

Megkérem a Tisztelt Képviselő-testületet, az előterjesztés megtárgyalása után hozza meg döntését a határozat-tervezetnek megfelelően.

Tiszavasvári, 2018. április 11.

**Dr. Fülöp Erik**

 **polgármester**

**határozat-tervezet**

**Tiszavasvári Város Önkormányzata
KÉPVISELŐ-TESTÜLETÉNEK**

**…/2018. (…...) Kt. sz.**

**határozata**

**Tiszavasvári Város Önkormányzata és a Nyíregyházi Tankerületi Központ jogelődje közötti vagyonkezelési szerződés módosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. CLXXXIX. tv. 107.§–ában kapott felhatalmazás alapján az alábbi határozatot hozza:

1. Nyíregyházi Tankerületi Központ által véleményezésre megküldött **vagyonkezelési szerződésmódosítást javasolja kiegészíteni akként, hogy:**
2. **a 2795/3 hrsz.-ú, a valóságban 4440 Tiszavasvári, Ifjúság u. 8. szám alatti ingatlanegységben található** főzőkonyhát, a hozzá tartozó tároló- és főzőhelyiségekkel, az ott lévő berendezésekkel**, az ebédlő helyiséggel együtt visszaadásra kerüljön,**
3. a **2385 hrsz-ú, a valóságban 4440 Tiszavasvári, Hétvezér u. 19. szám alatti ingatlanegységben található** tálalókonyha, a hozzá tartozó tároló helyiségekkel **az ebédlő helyiséggel együtt visszaadásra kerüljön**, a határozat mellékletét képező tartalom szerint.
4. Felkéri a polgármestert, hogy a döntésről tájékoztassa a Nyíregyházi Tankerületi Központ igazgatóját.

**Határidő**: azonnal  **Felelős:** dr. Fülöp Erik polgármester

***…./2018. (……) Kt. számú határozat 1. számú melléklete:***

**VAGYONKEZELÉSI SZERZŐDÉS**

***1. számú módosítása***

amely létrejött egyrészről

**Tiszavasvári Város Önkormányzata**

Székhelye: 4440 Tiszavasvári, Városháza tér 4.

Képviseli: Fülöp Erik polgármester

Törzsszáma: 732462

Adóigazgatási azonosító száma: 15732468-2-15

Bankszámlaszám: 11744144-15404761

Statisztikai számjele: 15732468-8411-321-15

mint átadó (továbbiakban: **Önkormányzat**),

másrészről

**Nyíregyházi Tankerületi Központ**

Székhelye: 4400 Nyíregyháza, Sóstói u. 31/b.

Képviseli: Gaszperné Román Margit tankerületi központ igazgató

Adóigazgatási azonosító száma: 15835334-2-15

Előirányzat-felhasználási keretszáma: 10044001-00336853-00000000

ÁHT azonosítója: 361695

KSH statisztikai számjele: 15835334-8412-312-15

mint átvevő (továbbiakban: **Átvevő**),

(továbbiakban együtt: **Felek**) között alulírott napon és helyen a következő feltételekkel:

**ELŐZMÉNYEK**

A nemzeti köznevelésről szóló 2011. évi CXC. törvény (a továbbiakban: Nkt.) 74. § (1) bekezdése alapján 2013. január 1-jétől az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról. A Kormány a 2016. december 31-ig hatályos, „a Klebelsberg Intézményfenntartó Központról” szóló 202/2012. (VII.27.) Korm. rendelet 3. § (1) bekezdése c) pontjában az állami köznevelési közfeladat ellátásában fenntartóként részt vevő szervként, ennek keretében az állami fenntartású köznevelési intézmények fenntartói jogai és kötelezettségei gyakorlására 2013. január 1-jei hatállyal a Klebelsberg Intézményfenntartó Központot (a továbbiakban: KLIK) jelölte ki. A 202/2012. (VII.27.) Korm. rendelet 2017. január 1-jén hatályát vesztette.

Az állami köznevelési közfeladat ellátásában fenntartóként részt vevő szervekről, valamint a Klebelsberg Központról szóló 134/2016. (VI. 10.) Korm. rendelet alapján a köznevelési intézmények fenntartásával és működtetésével kapcsolatos feladatok ellátása céljából a KLIK-ből a területi szervei 2017. január 1-jével kiváltak, és a Korm. rendeletben meghatározott tankerületi központba olvadtak be, a KLIK központi szerve 2017. január 1-jétől Klebelsberg Központ néven működik tovább. A vagyonkezelő illetékességi körébe tartozó köznevelési intézmények fenntartói jogai és kötelezettségei tekintetében 2017. január 1-jétől a KLIK jogutódja a Nyíregyházi Tankerületi Központ.

Az Nkt. 2017. január 1. napjától hatályos 74. § (4) bekezdése alapján a tankerületi központ által fenntartott köznevelési intézmény feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a tankerületi központot ingyenes vagyonkezelői jog illeti meg mindaddig, amíg a köznevelési közfeladat a tankerületi központ részéről történő ellátása az adott ingatlanban meg nem szűnik.

Felek rögzítik, hogy a közöttük 2013. február 14. napján kelt Vagyonkezelési szerződésben foglaltakat felülvizsgálták. A Nyíregyházi Tankerületi Központ kezdeményezte az iskolai konyhák visszaadását az Önkormányzat részére, tekintettel arra, hogy ezen helyiségek önkormányzati feladatellátást szolgálnak. Tiszavasvári Város Önkormányzatának Képviselő-testülete 47/2018. (II.28.) Kt. számú határozatával jóváhagyta a konyhák visszaadása céljából a vagyonkezelési szerződés módosításának előkészítését.

1. A Vagyonkezelési szerződés „A szerződés tárgya” 1. pontja kiegészül az alábbi 1.1 ponttal:

**A szerződés tárgya**

1.1.Felek megállapodnak, hogy a vagyonkezelési szerződés 7. számú mellékletében felsorolt ingatlan vagyon tekintetében az alább felsorolt ingatlan illetve ingatlanrészek leltár szerinti ingóságokkal együtt a Tulajdonos részére **2018. június 15. napjával** visszaadásra kerülnek.

**A 2795/3 hrsz-ú, a valóságban 4440 Tiszavasvári, Ifjúság u. 8. szám alatti ingatlanegységben található főzőkonyha, a hozzá tartozó tároló főzőhelyiségekkel, az ebédlővel: összesen ……. m2 terület.**

A 822/2/A/2 hrsz-ú, a valóságban 4400 Tiszavasvári, Vasvári P. u. 95. szám alatti ingatlanegység teljes egészében.

**A 2385 hrsz-ú, a valóságban 4440 Tiszavasvári, Hétvezér u. 19. szám alatti ingatlanegységben található tálalókonyha, ebédlő, a hozzá tartozó tároló helyiségekkel, összesen …….m2.**

1. A Vagyonkezelési szerződés „Működési költségek viselésének szabályai” 26. pontja kiegészül az alábbi rendelkezéssel:

**Működési költségek viselésének szabályai**

A 2795/3 hrsz-ú, a valóságban 4440 Tiszavasvári, Ifjúság u. 8. szám alatti ingatlanegységben található főzőkonyha, a hozzá tartozó tároló főzőhelyiségekben almérő órák kerültek felszerelésre, melynek alapján a víz, villany és gáz közüzemi költségek a Tiszavasvári Önkormányzat részére továbbszámlázásra kerülnek. **Az ebédlő nem rendelkezik külön almérővel, a közös költségek tekintetében felek havi átalányban állapodnak meg.**

A 822/2/A/2 hrsz-ú, a valóságban 4440 Tiszavasvári, Vasvári P. u. 95. szám alatti ingatlanegységben az Önkormányzat vállalja, hogy a közüzemi szolgáltatók felé intézkedik az órák átírására **2018. június 15. napjától.**

A 2385 hrsz-ú, a valóságban 4440 Tiszavasvári, Hétvezér u. 19. szám alatti ingatlanegységben található tálalókonyha, **az ebédlő** a hozzá tartozó tároló helyiségek nem rendelkeznek külön almérővel, a közüzemi költségek tekintetében felek havi általányban állapodnak meg. Az átalány az előző év adatainak figyelembe vételével ………… Ft + Áfa, mely minden hónap 10. napjáig kiszámlázásra kerül a Tiszavasvári Önkormányzat felé.

Az átadott ingatlanok és ingatlanrészek tekintetében az egyéb üzemeltetési költségek **2018. június 15. napjától** a Tiszavasvári Város Önkormányzatát terhelik.

1. A Vagyonkezelési szerződés „Egyéb rendelkezések” 36. pontja helyébe az alábbi rendelkezés lép:

**Egyéb rendelkezések**

36. Felek a működtetési feladatok, illetve a használat Önkormányzat által történő ellenőrzése során kapcsolattartóként az alábbi személyeket jelölik meg:

* 1. Önkormányzat részéről: Gazdagné dr. Tóth Marianna Önkormányzati és Jogi osztályvezető
	2. Átvevő részéről: Gaszperné Román Margit tankerületi központ igazgató

Fentieken túlmenően Felek kijelentik, hogy a Vagyonkezelési szerződés 1. számú módosítása kiterjed, a közöttük 2013. február 14. napján aláírt Vagyonkezelési szerződés azon pontjaira, ahol a „KIK” elnevezés szerepel, azon a továbbiakban a Nyíregyházi Tankerületi Központot kell érteni.

A Vagyonkezelési szerződés jelen módosításával nem érintett rendelkezései és mellékletei továbbra is változatlan tartalommal hatályban maradnak.

Jelen szerződésre egyebekben a Ptk. előírásai az irányadók.

Szerződő Felek jelen szerződést együttesen elolvasták, és közös értelmezést követően, mint akaratukkal mindenben megegyezőt, cégszerűen aláírták.

Jelen szerződésmódosítás 6 eredeti példányban készült, melyből 3 példány Tiszavasvári Város Önkormányzatát, 3 példány a Nyíregyházi Tankerületi Központot illeti meg.

Tiszavasvári, 2018. ……………………… Nyíregyháza, 2018. …………………..

……………………………….. ………………………………

 Tiszavasvári Város Önkormányzata Nyíregyházi Tankerületi Központ

 **Dr. Fülöp Erik Gaszperné Román Margit**

polgármester tankerületi központ igazgató

Pénzügyi ellenjegyzés: Pénzügyi ellenjegyzés:

……………………… …………………………….

Jogi ellenjegyzés: Jogi ellenjegyzés:

………………………. …………………………….